stanford-oval/wikipedia huggingface dataset:
Evert Wilhelm Åberg

Evert Wilhelm Åberg (9. syyskuuta 1890 – 29. tammikuuta 1959 Iisalmi) oli suomalainen teollisuusneuvos ja iisalmelaisen panimoyritys Olvi Oy:n toimitusjohtaja.
Åbergin vanhemmat olivat panimomestari William Gideon Åberg (1849–1930) ja Onni Edith Alfhild Nygrén (1864–1940). Hän oli naimisissa Hedvig Johanna Frohnen (s. 1892) kanssa.
Åberg hankki omistukseensa vuonna 1919 olutta, sahtia, simaa ja limonadia valmistaneen Iisalmen Oluttehdas Oy:n jonka hänen isänsä oli perustanut kahdeksan yhtiökumppanin kanssa vuonna 1878. Vuonna 1925 hän perusti Kajaanissa toimineen Kajaanin Kalja Oy:n. Kun kieltolaki kumottiin 1932 Kajaanin Kalja Oy:n nimeksi muutettiin Oluttehdas Oiva Oy joka sitten vuokrasi Iisalmen Oluttehdas Oy:n laitteet ja aloitti III-oluen valmistuksen. Vuonna 1952 tehtaan nimeksi tuli Olvi Oy ; nimi ostettiin toimintansa lopettaneelta helsinkiläiseltä oluttehtaalta.
E. W. Åberg perusti vuonna 1955 vaimonsa Hedwigin kanssa Olvi-säätiön jolle siirrettiin enemmistö Olvi Oy:n osakkeista. Samana vuonna voimaan astunut uusi oluen myyntialuejärjestely johti siihen että Olvi Oy:n valmistaman vahvan oluen menekki laski lähes neljänneksen. 1950-luvulla Olvi Oy:n päätuotteena oli I-olut. Olvin tuotteiden menekki alkoi kasvaa 1960-luvulla kun oluen myyntialuerajoituksia lievennettiin ja Olvi pääsi markkinoimaan tuotteitaan myös Etelä-Suomeen. I-olut säilyi Olvin päätuotteena aina vuoteen 1969 saakka jolloin keskioluesta tuli Olvin tärkein myyntituote.
Teoksia

Iisalmen I vapaaehtoinen jalkaväkikomppania Suomen vapaussodassa v. 1918. Tekijä, Iisalmi 1934
Aiheesta muualla

Jaana Luttinen: Teollisuusneuvos Evert Wilhelm Åberg (1890–1959). Suomen talouselämän vaikuttajat -verkkojulkaisu (maksullinen). 3.9.2012. Suomalaisen Kirjallisuuden Seura.
Olvi-säätiön sivusto (Arkistoitu – Internet Archive)
Evert Winter

Evert Winter (19. toukokuuta 1834 Kitee – 15. tammikuuta 1917 Kitee) oli suomalainen Kuopion lyseon lehtori ja rehtori.
Winterin vanhemmat olivat nimismies, toimitusvouti Anders Abraham Winter ja Maria Agata Winter. Hän pääsi ylioppilaaksi 1853 Kuopion kymnaasista ja valmistui Helsingin yliopistosta filosofian kandidaatiksi 1859 ja filosofian maisteriksi 1860.
Winter oli Kuopiossa aluksi vuodesta 1858 ala-alkeiskoulun opettajana, vuodesta 1859 yläalkeiskoulun latinan kollegana, vuodesta 1863 yläalkeiskoulun rehtorina ja vuodesta 1869 Kuopion lukion apulaisena. Hän oli Kuopion lyseon latinan ja kreikan kielen lehtorina vuodesta 1874–1915 ja hän toimi lyseon rehtorina 1894–1901 sekä oli vararehtorina useaan otteeseen.
Evert Winter oli naimisissa vuodesta 1860 Josefina Ottiliana Telénin (k. 1916) kanssa.  Heidän poikansa oli hallintoneuvos ja lakimies Iivar Ahava.
Teoksia

Kuopion lukion perustaminen; kirjoittanut Bruno Granit. Förteckning öfver lärare och elever vid gymnasium i Kuopio: för tiden ifrån den 24 augusti 1844 till den 24 maj 1872; upprättad af Evert Winter. Kuopio 1894
Kuopion klassillinen lysee: kertomus lukuvuodesta 1894-1895. Arkki-virsiä ja muuta suomenkielistä runomitallista pikkukirjallisuutta Kuopion lyseon kokoelmissa, luetellut J. M. Salenius. Kuopion klassillinen lyseo, Kuopio 1895
Förteckning öfver lärare och elever vid gymnasium i Kuopio: för tiden ifrån den 24 augusti 1844 till den 24 maj 1872. Kuopio 1904
Kirjallisuutta

Iivar Ahava : Kuopiolainen koulumies Evert Winter 19.5.1834-15.1.1917: Ja vähän koulunkin historiaa ja historioita. WSOY 1931
Etäisyydenmittausjärjestelmä

DME-transponderin eli -lähettimen valkoinen antenni, punainen VOR-monisuunta-antenni ja sen maataso, estevalo ja laitekoppi.
Etäisyydenmittausjärjestelmä (engl. distance measuring equipment, lyh. DME) on ilmailussa käytettävä radionavigaatiojärjestelmä, jolla määritetään ilma-aluksen (useimmiten lentokoneen) ja radiomajakan välinen viistoetäisyys. DME kehitettiin Australiassa, johon perustettiin aluksi kotimainen DME-verkosto (Domestic DME, lyh. DDME), joka oli käytössä teknisesti myöhemmin standardiksi muodostuneiden "kansainvälisten" DME-majakoiden ohella vuosina 1955-1995. Esimerkiksi Yhdysvalloissa DME otettiin käyttöön viisi vuotta Australian jälkeen vuonna 1960.
Yleensä etäisyydenmittausjärjestelmä toimii ilmailun VOR-radiomajakoiden yhteydessä. Myös ILS-mittarilähestymisjärjestelmään, NDB-majakkaan sekä lähinnä sotilaskäytössä olevaan TACAN-navigaatiojärjestelmään voi liittyä DME-etäisyydenmääritys. Nykyisin on käytössä myös täysin itsenäisiä DME-majakoita.
Etäisyydenmittausjärjestelmän lähetin käyttää noin 30 senttimetrin aallonpituutta, jolloin taajuus on 1 GHz. (ICAO:n mukaan taajuuden on oltava välillä 960–1 215 MHz).
Rakenne ja toimintaperiaate

Järjestelmä koostuu maassa sijaitsevasta transponderista eli vastaajasta (tunnistusmerkin lähetin) ja ilma-aluksessa sijaitsevasta interrogaattorista eli kyselijästä. Kyselijä lähettää joka suuntaan säteilevää pulssiparisarjaa. Kun vastaaja vastaanottaa pulssiparin, se vastaa siihen lähettämällä toisella taajuudella joka suuntaan 50 mikrosekunnin viiveellä samanlaisen pulssiparin. Koska radiosignaalin etenemisnopeus on riittävällä tarkkuudella vakio, lasketaan kyselijässä etäisyys kaavalla:
jossa  d on viistoetäisyys,  \Delta t kysely- ja vastauspulssin väli ja  c valon nopeus (noin 300 m/μs).
esimerkiksi
Lisäksi pitäisi ottaa huomioon majakan ja ilma-aluksen korkeusero. Pythagoraan kaavasta voidaan tällöin ratkaista vaakakateetin pituus.
eli jos vaikkapa majakan korkeus merenpinnasta on 30 metriä ja ilma-alus lentää korkeudella 10 500 metriä tulisi vaakaetäisyydeksi
Kyselijät erottavat omat pulssinsa valitsemalla pulssiparin aikavälin satunnaisesti ja kuuntelemalla vain vastaavia aikavälejä. Vastaaja pystyy palvelemaan yhtäaikaisesti enimmillään sataa kyselijää. Jos kyselyitä tulee enemmän, vastaaja alentaa vastaanottoherkkyyttään ja vastaa vain sadalle voimakkaimmalle eli lähimmälle kyselijälle.
Rakenne ja toimintaperiaate > Kanavat

Kanavat ovat taajuusalueella 962–1 213 MHz ja kanavaväli on 1 MHz, joten taajuusalue jakaantuu 252 taajuuteen. Kyselijän ja vastaajan taajuusero on aina 63 MHz. Kanavat jaetaan X-moodi- ja Y-moodi-kanaviin. Molemmat ovat samalla taajuusalueella päällekkäin, mutta ne eroavat toisistaan pulssiparin aikavälin ja taajuuden osalta, jolla kyselijä ja vastaaja toimivat. X-moodissa kyselijän kanavien taajuudet ovat välillä 1 025–1 150 HMz ja vastaajan 962–1 024 MHz ja 1 151–1 213 MHz, ja kanavien tunnukset ovat 1X–126X. Y-moodissa kyselijä ja vastaaja 1 025–1 150 MHz, kanavien tunnukset ovat 1Y–126Y. Kaikki suomalaiset DME:t toimivat X-moodissa.
Mittaustarkkuus

Etäisyydenmittausjärjestelmän mittausepävarmuus on ±185 metriä (± 0,1 meripeninkulmaa). On kuitenkin huomattava, että toimintaperiaatteensa vuoksi DME mittaa viistoetäisyyttä ilma-aluksen ja majakan välillä. Toisin sanoen mittaustulokseen vaikuttaa ilma-aluksen ja majakan välisen vaakaetäisyyden lisäksi ilma-aluksen lentokorkeus sekä majakan sijaintikorkeus merenpinnasta. Suoraan majakan yläpuolella olevan ilma-aluksen DME-vastaanotin näyttää siis ilma-aluksen lentokorkeutta maanpinnasta. Virheen merkitys on sitä pienempi mitä kauempana ilma-alus on majakasta ja mitä pienempi on ilma-aluksen lentokorkeus. Pääosa nykyisin käytössä olevien liikennelentokoneiden navigaatiojärjestelmistä osaa ottaa viistoetäisyydestä johtuvan virheen huomioon sijaintia määrittäessään.
Aiheesta muualla

Ilmailutietotekniset — valokuvia
Floirac

Floirac voi tarkoittaa seuraavia:
Maantiede

Floirac, kunta Charente-Maritimen departementissa Ranskassa
Floirac, kunta Gironden departementissa Ranskassa
Floirac, kunta Lotin departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Floirac”, voi hakea sivunnimihaulla, laajalla sivunnimihaulla tai tekstihaulla.
Everton LFC

Everton Ladies Football Club on englantilainen naisten jalkapallojoukkue, joka pelaa FA:n naisten superliigassa. Seura on voittanut Englannin mestaruuden kerran ja FA Cupin kahdesti.
Historia

Seura perustettiin 1983 nimellä Hoylake WFC. Pian perustamisensa jälkeen seuran nimeksi tuli Leasowe Pacific, kun Hoylake ja Dolphins YC yhdistyivät. Leasowe Pacific ylsi 1988 naisten FA Cupin loppuotteluun, jonka se hävisi, ja uudestaan 1989, jolloin se voitti Friends of Fulhamin 3–2. Seura voitti alueellisen sarjan viidesti peräkkäin, minkä jälkeen Pacific pääsi mukaan Division One Northiin ja nousi sen voitettuaan naisten Valioliigaan.
Leasowe Pacificista tuli Everton Ladies Football Club vuonna 1995. Naisten Valioliigassa Everton saavutti ensimmäisen ja toistaiseksi mestaruutensa 1998. 2000-luvulla Everton oli yksi sarjan kärkiseuroista ja sijoittui muun muassa toiseksi viidesti peräkkäin vuosina 2006–2010. Vuonna 2010 seura voitti toisen kerran naisten FA Cupin kukistamalla Arsenalin 3–2.
FA:n naisten superliiga (FA WSL) perustettiin 2011 ja Everton oli yksi sen kahdeksasta perustajajäsenestä. Vuonna 2014 Everton putosi sarjaporrasta alemmas. Everton pääsi taas FA WSL:n korkeimmalle sarjatasolle 2017, kun se sai konkurssiin menneen Notts Countyn sarjapaikan.
Joukkue

Everton juhlii vuoden 2010 cup-mestaruutta.
Fuad Masum

| Fuad Masum |
| --- | --- |

Irakin 7. presidentti
 24. heinäkuuta 2014 – 2. lokakuuta 2018  
Edeltäjä:  Jalal Talabani
Seuraaja:  Barham Salih
Kurdistanin pääministeri
 4. heinäkuuta 1992 – 26. huhtikuuta 1993  
Henkilötiedot
Syntynyt: 1. tammikuuta 1938 (ikä 86)
Tiedot
Puolue:  Kurdistanin isänmaallinen liitto PUK
Muut puolueet:  KDP  Kommunistit (vuoteen 1964)
Tutkinnot:  Bagdadin yliopisto
Uskonto:  islam
Etnisyys:  kurdi
 Nimikirjoitus
Muhammad Fuad Masum (فؤاد معصوم, s. 1938) on irakilainen kurdipoliitikko. Hän toimi Irakin presidenttinä kesäkuusta 2014 lokakuuhun 2018. Parikymmentä vuotta aikaisemmin hän oli autonomisen kurdialueen ensimmäisenä pääministerinä. Hän on ollut vuodesta 2005 kansanedustaja, ja vuodesta 2010 kurdiliittouman parlamenttiryhmän puheenjohtaja.
Masum kuuluu samaan PUK-puolueeseen kuin edellinen presidentti Jalal Talabani.
FC Sète

| FC Sète |
| --- | --- |

Koko nimi:  Football Club de Sète 34
Perustettu:  1. tammikuuta 1914
Kenttä:  Stade Louis Michel, Sète
– kapasiteetti:  8 000
Sarja:  Ranskan Championnat National 2
Puheenjohtaja:  Émile Anfosso
Päävalmentaja:  Nicolas Guibal
Infobox OKNimi-testi OK: 
FC Sète on ranskalainen jalkapalloseura, joka on perustettu tammikuussa vuonna 1914. Se oli 1930-luvulla Ranskan menestyneimpiä joukkueita, mutta nykyään se pelaa neljänneksi ylimmällä sarjatasolla Championnat National 2:ssa.
Saavutukset

Liigamestaruudet: 2 (1934, 1939)
Cup-mestaruudet: 2 (1930, 1934)
Aiheesta muualla

Joukkueen viralliset sivut (Arkistoitu – Internet Archive) (ranskaksi)
Elävä ravinto

Vegaaninen raakaruoka-annos, jossa valkoisen pohjan päällä  soseutettua tomaattia, saksanpähkinöitä, oliiveja, sellerinpaloja, kesäkurpitsanauhaa ja pinaatinlehtiä.
Elävä ravinto (myös raakaravinto) on vegaaninen ruokavalio, jossa ruoanvalmistuksessa ei käytetä korkeita lämpötiloja, vaan liotusta, idätystä, hapattamista, soseuttamista, hienontamista ja kuivausta. Proteiinin lähteenä käytetään muun muassa pähkinöitä ja siemeniä. Elävässä ravinnossa käytetään paljon ituja, oraita ja versoja.
Useimmille noudattajilleen elävä ravinto on enemmänkin elämäntapa kuin pelkkä ruokavalio. Siihen kuuluu oikean ravinnon lisäksi liikunta ja positiivinen ajattelu, mutta eivät  päihteet, tupakka tai muut nautintoaineet.
Elävän ravinnon valmistus

Elävän ravinnon määritelmä saattaa vaihdella hyvinkin paljon koulukunnasta riippuen, mutta yleisesti se voidaan määritellä ruoaksi, jota ei ole kuumennettu yli 46 celsiusasteen eikä  
jäädytetty (ts. jäähdytetty alle 0 celsiusasteen). Elävä ravinto pyritään tekemään mahdollisimman helposti sulavaksi liottamalla, idättämällä, hapattamalla ja hienontamalla ruoka-aineet. Elävän ravinnon harrastajan keittiössä eivät siis ole käytössä liesi tai uuni, vaan esimerksiksi tehosekoitin, hyötykasvikuivuri sekä erilaisia myllyjä ja raastimia. Eräissä raakaravinnon nykyisissä toteutuksissa korostetaan erityisesti hyvin voimakkaan jauhamisen merkitystä ravinnon valmistuksessa. Siinä nesteen, yleensä veden tai kookospähkinän sisältämän nesteen kanssa jauhetaan tuoreita vihanneksia, siemeniä ja hedelmiä erittäin suurella nopeudella niin, että solujen seinät rikkoontuvat ja ravintoaineet ovat helposti käytettävissä. Tällainen ateria eli "vihreä pirtelö" tulee nauttia heti valmistuksen jälkeen. Erona mehustukseen on se, että kasvien sisältämiä kuituja ei suodateta pois, vaan ne kulkevat elimistön läpi tehostaen ruuansulatusta.
Syyt

Syyt elävän ravinnon nauttimiseen joko yksinomaan tai hallitsevana osana ruokavaliota (yli 75 % ravinnon määrästä) ovat usein terveydellisiä, mutta myös eettisiä ja filosofisia. Elävän ravinnon oppien mukaan ruoan kuumentaminen tuhoaa siitä arvokkaita entsyymejä ja vitamiineja. Erityisesti kuumennettuja rasvoja pidetään vahingollisina, jopa myrkyllisinä. Elävän ravinnon kannattajien mielestä heidän ruokavalionsa on ihmiselle luonteenomainen, ja alkuperäinen ajalta, jolloin ihminen ei vielä ollut keksinyt maanviljelyä eikä osannut hyödyntää tulta jokapäiväisissä askareissaan.[lähde? ]
Elävän ravinnon ruokavaliota käytetään osana muun muassa nivelreuman hoitoa.[lähde? ]
Historia

Elävän ravinnon merkittävimpänä kehittäjänä pidetään liettualaissyntyistä Ann Wigmorea (1909–1993). Elämänsä aikana hän kirjoitti lukuisia kirjoja ja muun muassa perusti Hippocrates Health Institute:n Bostoniin vuonna 1963.
Elävän ravinnon ensimmäisenä oppikirjanan pidetään Viktoras Kulvinskasin teosta Survival Into the 21st Century vuodelta 1975.
Ehkä tunnetuin elävän ravinnon puolestapuhuja Suomessa oli nobelisti Artturi Ilmari Virtanen, joka AIV-rehunsa kehittelyprojektista mitenkään riippumatta tutki myös entsyymien osuutta ihmisen ruoansulatuksessa.
Elävä ravinto ja kasvissyönti

Elävän ravinnon ruokavalio on usein kasvisruokavalio, mutta ei välttämättä aina: jotkut sen kannattajat saattavat syödä raakaa tai alhaisessa lämpötilassa kuivattua lihaa tai kalaa.
Joillakin elävän ravinnon harrastukseen liittyy vegaanisen ruokavalion äärimuoto fruitarismi, jonka harjoittaja fruitariaani syö vain kasvien satoa eli hedelmiä, ts. varsinaisten hedelmien lisäksi marjoja, pähkinöitä, siemeniä, tomaattia tai kurkkua, muttei esimerkiksi juureksia eikä kasvin lehtiä tai varsia.
Kritiikkiä

Elävä ravinto ja muut veganismiakin jyrkemmät ruokavaliot herättävät jatkuvasti voimakasta keskustelua puolesta ja vastaan. Yhdysvalloissa Floridan osavaltiossa myös oikeusjärjestelmä on joutunut ottamaan kantaa asiaan Josephy ja Lamoy Andressohnin tapauksen yhteydessä. Andressohnit syöttivät lapsille uskonnollisista syistä elävää ravintoa, minkä seurauksena heitä syytettiin oikeudessa yhden lapsensa kuoleman aiheuttamisesta ja neljän muun laiminlyönnistä pitämällä heitä aliravitsemuksen tilassa. Kuolemantuottamussyyte hylättiin vuonna 2005, mutta he saivat pitkän ehdollisen vankeustuomion lastensa ravitsemuksen laiminlyönnistä.
Aiheesta muualla

Elävän ravinnon yhdistys
Faridaddin Attar

| Faridaddin Attar ابو حامد بن ابوبکر ابراهیم‎‎ |
| --- | --- |

Henkilötiedot
Syntynyt: 1145–1146 Nišapur
Kuollut: huhtikuu 1221 (ikä 75-77) Nišapur
Kansalaisuus:  persialainen
Ammatti:  runoilija, mystikko
Faridaddin Attar, myös Farīd-al-dīn ʿAṭṭār (n. 1145 – n. 1221), oli persialainen runoilija, suufimystikko, hagiografi ja apteekkari. Hän on vaikuttanut merkittävästi persialaiseen runouteen ja suufilaisuuteen, ja eräät hänen teoksistaan kuuluvat maailmankirjallisuuden huomattavimpiin runoihin.
Elämä

Attar syntyi Nišapurissa nykyisen Iranin koillisosassa. Hänen alkuperäinen nimensä oli todennäköisesti Abū Ḥāmed Moḥammad bin Abī Bakr Ebrāhīm, ja hän käytti myöhemmin kirjailijanimiä Faridaddin ja Attar. Hänen elämästään ei ole paljon tietoa, sillä aikalaisistaan hänet ovat maininneet vain 'Awfi ja Tusi. Hän toimi apteekkarina kotikaupungissaan, jossa hän tiettävästi pysyi koko uransa ajan. Attar kuoli, kun mongolit kaupunkiin 1221 hyökättyään teloittivat hänet. Hänen maineensa runoilijana ja mystikkona alkoi kasvaa vasta 1400-luvulla.
Manṭiq-uṭ-Ṭayr
Manṭiq-uṭ-Ṭayr
Manṭiq-uṭ-Ṭayr
Manṭiq-uṭ-Ṭayr
Suomennetut teokset

Lintujen matka.  (Mantiq at-tair, n. 1177)  Suomentanut Jaakko Hämeen-Anttila. Helsinki:  Basam Books, 2003.  ISBN 952-9842-87-2.
Muita teoksia

Tazkirat al-Awliya (Pyhimysten elämäkerrat), proosa
Aiheesta muualla

Kuvia tai muita tiedostoja aiheesta Faridaddin Attar Wikimedia Commonsissa
Elä ja anna toisten kuolla

| Elä ja anna toisten kuolla> Live and Let Die |
| --- | --- |
 Elokuvan juliste
Ohjaaja:  Guy Hamilton
Käsikirjoittaja:  Tom Mankiewicz
Perustuu:  Ian Flemingin romaaniin Elä ja anna toisten kuolla
Tuottaja:  Harry Saltzman Albert R. Broccoli
Säveltäjä:  George Martin
Kuvaaja:  Ted Moore
Leikkaaja:  Bert Bates Raymond Poulton John Shirley
Pukusuunnittelija:  Julie Harris
Erikoistehosteet:  Derek Meddings Charles Staffell
Pääosat:  Roger Moore Jane Seymour Yaphet Kotto
Valmistustiedot
Valmistusmaa:  Britannia
Tuotantoyhtiö:  United Artists
Levittäjä:  InterCom Metro-Goldwyn-Mayer
Ensi-ilta:  27. kesäkuuta 1973 Yhdysvallat 5. heinäkuuta 1973 Britannia  21. joulukuuta 1973 Suomi
Kesto:  116 minuuttia
Alkuperäiskieli:  englanti
Budjetti:  7 000 000 $
Tuotto:  161 800 000 $
Katsojat:  484 865 (Suomessa)
Edeltäjä:  Timantit ovat ikuisia
Seuraaja:  007 ja kultainen ase
Aiheesta muualla
IMDb 
Elonet
AllMovie
Infobox OKNimi-testi OK: 
Elä ja anna toisten kuolla (Live and Let Die) on Guy Hamiltonin ohjaama James Bond -elokuva vuodelta 1973. Elokuva perustuu Ian Flemingin samannimiseen romaaniin. Kahdeksannessa Bond-sarjan elokuvassa näyttelee Bondin roolissa ensimmäistä kertaa Roger Moore. Muita päärooleja näyttelevät Jane Seymour ja Yaphet Kotto.
Elokuvan tapahtumapaikat ovat Yhdysvalloissa ja Jamaikalla. Bondin kaikki viholliset ovat tummaihoisia. Elä ja anna toisten kuolla on toinen Bond-elokuva, jossa ei ole Desmond Llewelynin esittämää Q:ta (Salainen agentti 007 ja tohtori No oli ensimmäinen). Elokuva on myös siitä poikkeuksellinen, että alussa näytetään James Bondin koti. Elokuvan samannimisen tunnuslaulun esittää Paul McCartney ja Wings.
Näyttelijät

| 0 | 1 | 2 |
| --- | --- | --- |
|  Roger Moore  | … |  James Bond   |
|  Yaphet Kotto  | … |  Kananga / Mr. Big   |
|  Jane Seymour  | … |  Solitaire   |
|  Julius Harris  | … |  Tee Hee   |
|  Clifton James  | … |  J. W. Pepper   |
|  Geoffrey Holder  | … |  Baron Samedi   |
|  David Hedison  | … |  Felix Leiter   |
|  Gloria Hendry  | … |  Rosie Carver   |
|  Tommy Lane  | … |  Adam   |
|  Earl Jolly Brown  | … |  Whisper   |
|  Lon Satton  | … |  Harold Strutter   |
|  Roy Stewart  | … |  Quarrel Jr.   |
|  Joie Chitwood  | … |  Charlie   |
|  Madeline Smith  | … |  neiti Caruso   |
|  Bernard Lee  | … |  M   |
|  Lois Maxwell  | … |  Moneypenny   |
Tapahtumapaikat

New York
New Orleans
Louisiana
San Monique, kuvitteellinen saari Karibianmerellä
Soundtrack

Elokuvan musiikin on säveltänyt George Martin lukuun ottamatta tunnuskappaletta, joka on Linda ja Paul McCartneyn. Tunnuskappaleen esittää Paul McCartney ja Wings-yhtye.
Paul McCartney: "Live and Let Die"
Just a Closer Walk with Thee
"Bond Meets Solitaire"
"Whisper Who Dares"
"Snakes Alive"
"Baron Samedi's Dance of Death"
"San Monique"
B. J. Arnau: "Fillet of Soul – New Orleans/Live and Let Die/Fillet of Soul – Harlem"
"Bond Drops In"
"If He Finds It, Kill Him"
"Trespassers Will Be Eaten"
"Solitaire Gets Her Cards"
"Sacrifice"
Monty Norman: "James Bond Theme"
"Gunbarrel/Snakebit"
"Bond to New York"
"San Monique (Alternate)"
"Bond and Rosie"
"The Lovers"
"New Orleans"
"Boat Chase"
"Underground Lair"
Ääniraidan kokonaiskesto on 31 min 14 s.
Vastaanotto

Kritiikeissä elokuvaa on arvosteltu rasistisista sävyistä.
Aiheesta muualla

Elokuva MGM:n sivuilla (englanniksi)
Elä ja anna toisten kuolla Internet Movie Databasessa (englanniksi)
Elä ja anna toisten kuolla Elonet.
Jyrki Laelma: Elä ja anna toisten kuolla. Iltalehti 26.2.2011.
Floing (Ardennes)

| Floing |
| --- | --- |
 Kunnantalo
 vaakuna
 Floing
 Koordinaatit: 49°43′22″N, 4°55′52″E 
Valtio:  Ranska
Alue:  Grand Est
Departementti:  Ardennes
Arrondissementti:  Sedan
Pinta-ala:  
 – Kokonaispinta-ala:  7,4 km²
Väkiluku (2019):  2 313 
 – Väestötiheys:  311 as./km²
Kunnan numero:  08174
 
 Kunnan kotisivut 
Infobox OKVirheellinen NIMI-arvo: 
Floing on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, aivan Sedanin kaupungin pohjoispuolella.
Floing on joutunut kahden suuren taistelun näyttämöksi. Saksan–Ranskan sodan päättänyt Sedanin taistelu käytiin täällä 1. syyskuuta 1870. Floingissa oli saksalaisten puolustusasemat joita vastaan ranskalaisten kenraali Margueritte hyökkäsi Chasseurs d'Afrique -ratsuväkidivisioonansa kanssa. Hyökkäys oli ohi muutamassa tunnissa, ja siinä sai surmansa kenraalin lisäksi yli tuhat sotilasta vihollisen tulituksessa. Ranska antautui heti taistelun jälkeen. Kunnassa on taistelusta muistona kenraali Margueritten patsas, Chasseurs d'Afrique -ratsuväkidivisioonan muistomerkki sekä Le Chêne Brisé -muistomerkki taistelussa kuolleiden muistolle.
Kenraali Margueritten patsas
Chasseurs d'Afrique -ratsuväkidivisioonan muistomerkki
Le Chêne Brisé -muistomerkki
Toisessa maailmansodassa käytiin Sedanin taistelu toukokuussa 1940 saksalaisten hyökkääjien ja puolustavien ranskalaisten kesken. Vuorokauden kestäneiden taistelujen jälkeen saksalaiset joukot onnistuivat ylittämään Maas-joen. Floingin kansalliseen sotilashautausmaahan on haudattuna 1 950 ranskalaista ja kaksi hollantilaista sotilasta. Kaatuneet ovat pääosin kaatuneet Sedanin taistelussa. Hautausmaalle haudattiin vuosina 1961-1964 muualle Ardenneille haudattuja sotilaita.
Saksalaisjoukot ylittämässä Maas-jokea toukokuussa 1940
Floingin kansallinen sotilashautausmaa
Aiheesta muualla

Kuvia tai muita tiedostoja aiheesta Floing (Ardennes) Wikimedia Commonsissa
Fritz Wintersteller

Fritz Wintersteller
Fritz Wintersteller (21. lokakuuta 1927 – 15. syyskuuta 2018) oli itävaltalainen vuorikiipeilijä. Hän saavutti 9. kesäkuuta 1957 ensimmäisenä Broad Peakin (8 047 m) yhdessä Hermann Buhlin, Kurt Diembergerin ja Marcus Schockin kanssa.
Francis Carco

| Francis Carco |
| --- | --- |
 Francis Carco
Henkilötiedot
Syntynyt: 1886
Kuollut: 1958 (71–72 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Francis Carco, (oik. François Carcopino-Tusoli 1886–1958) oli ranskalainen kirjailija. Hän oli alkuun runoilija, mutta siirtyi myöhemmin kirjoittamaan romaaneja, joissa hän kuvasi alamaailmaa ja taiteilijapiirejä. Teoksestaan L’homme traque (suom. Vainottu) hän sai Ranskan akatemian suuren romaanipalkinnon.
Suomennetut teokset

Vainottu (L’homme traque), suom. Valfrid Hedman, Hämeenlinna: Karisto 1930. Sarja: Kymmenen markan romaaneja, 1.